**Trolejbusu satiksme Viļņā** ir viens no sabiedriskā transporta veidiem Lietuvas galvaspilsētā, kas nodrošina pasažieru pārvadāšanu Viļņas pilsētas robežās. Pirmais regulārais reiss ar trolejbusu veikts 1956. gada 3. novembrī.

Kopš 2011. gada 4. novembra, reorganizējot pašvaldības SIA *Vilniaus troleibusai*, pārvadājumus ar trolejbusiem veic pašvaldības SIA *Vilniaus viešasis transportas*. Pilsētā kustība tiek nodrošināta 18 trolejbusu maršrutos, kuru kopējais garums sasniedz 513,6 km.

2019. gada 1. jūlijā pilsētas sabiedriskā transporta uzņēmuma rīcībā bija 279 trolejbusi, kuri izvietoti divos trolejbusu parkos.

Vēsture
-------

1956. gada pirmajā pusē tika uzbūvēts pirmais trolejbusu parks Antakalnī, ierīkots kontakttīkla posms 7,8 km garumā. Oficiāli trolejbusu satiksme Viļņā tika atklāta 1956. gada 3. novembrī, kustību no Centrālās dzelzceļa stacijas līdz Antakalņa mikrorajonam nodrošināja septiņi MTB-82D tipa trolejbusi.

1982. gadā uzņēmums uzsāka pakāpeniski atjaunot savu ritošo sastāvu, tika iepirkti pirmie Škoda 14Tr tipa trolejbusi. Pēc Padomju savienības sabrukuma, transportlīdzekļu nomaiņa uz laiku tika apturēta, taču 1996. un 1997. gadā tika piegādāti vēl 60 šī tipa trolejbusu, autotransporta būves uzņēmums Škoda 1999. gadā piegādāja arī 23 uzlabotos Škoda 14TrM tipa trolejbusus, kuri bija aprīkoti ar pasažieru informēšanas sistēmu *BUSE*, kas sevī ietvēra arī elektroniskos informācijas tablo salonā un ārpus tā.

Uzņēmums *Vilniaus troleibusai* 2000. gadu sākumā nolēma iegādāties pirmos zemās grīdas trolejbusus. Laika posmā no 2004. līdz 2006. gadam tika iepirkti 45 jauni Solaris Trollino 15 AC trolejbusi, kuru iegādei tika ņemts aizņēmums bankā.

2011. gada 4. novembrī pilsētas sabiedriskā transporta pakalpojumu sniedzēji - SIA *Vilniaus autobusai* un SIA *Vilniaus troleibusai* - tika apvienoti uzņēmumā SIA *Vilniaus viešasis transportas* (saīsināti - *VVT*).

Nedēļu vēlāk, 11. novembrī, sabiedrībai tika prezentēts pirmais Lietuvā komplektētais trolejbuss Amber Vilnis 12 AC, kura aprīkojumā izmantotas Baltkrievijā. Čehijā, Polijā un Vācijā izgatavotas detaļas. Pavisam saražoti divi eksperimentālie trolejbusi, abi kopš 2012. gada sākuma veic pasažieru pārvadāšanu 1. trolejbusu parka apkalpotajos maršrutos.

2013. gada 1. jūlijā veiktās sabiedriskā transporta maršrutu tīkla reorganizācijas rezultātā tika izmainīti vai slēgti vairāki trolejbusu maršruti.

Kopš 2018. gada novembra notiek pakāpeniska ritošā sastāva atjaunošana, aizstājot savu laiku nokalpojušos augstās grīdas trolejbusus *Škoda 14Tr*, *Škoda 14TrM* un *Skoda 15Tr* ar jauniem zemās grīdas trolejbusiem *Solaris Trollino 12 Škoda*, kuru virsbūve ir vieglākas konstrukcijas nekā iepriekšējās paaudzes *Solaris* trolejbusiem. Jaunie transportlīdzekļi tiek piegādāti abiem trolejbusu parkiem, kopējais saņemto vienību skaits šobrīd sasniedz 41.

Trolejbusu maršruti
-------------------

### Esošie

Trolejbuss *Škoda 14Tr*.
Trolejbuss *Solaris Trollino 15 AC*.
Trolejbuss *Solaris Trollino 12*.
Kopš 2013. gada 1. jūlija pasažieru pārvadājumi Viļņā tiek nodrošināti 18 trolejbusu maršrutos.

| Nr. | Maršruts | Piezīmes |
| --- | --- | --- |
| 1 | Karolinišķes - Žverīna - Stacija |  |
| 2 | Saulēteķes - Žigimanta iela - Stacija |  |
| 3 | Karolinišķes - Žverīna - Šeiminišķu iela |  |
| 4 | Antakalnis - Centrs - *Žemieji Paneriai* | Brīvdienās kursē maršrutā: Antakalnis - *Gerosios Vilties st.*. |
| 6 | Žirmūni - Kalvarijų g. – J. Basanaviča iela – *Žemieji Paneriai* |  |
| 7 | Pašilaiči - Justinišķes - Žverīna - Stacija |  |
| 9 | Karolinišķes - Šeiminišķu iela - *Šiaurės miestelis* |  |
| 10 | Saulēteķes - Kalvarijų g - Naujininki |  |
| 12 | Žirmūni - Šeiminišķu iela – J. Basanaviča iela - 'Žemieji Paneriai |  |
| 13 | Pašilaiči – Justinišķi – Apakšējie Panēri | Kursē tikai maksimimstundās |
| 15 | Stacija - *Žemieji Paneriai* - Titnago iela | Kursē tikai darba dienās rīta un vakara sastrēgumstundās. |
| 16 | Pašilaiči - Lazdīni - Stacija |  |
| 17 | Žirmūni - Naujininki |  |
| 18 | Pašilaiči - Justinišķes - *Žemieji Paneriai* - Titnago iela |  |
| 19 | Pašilaiči - Konstitūcijas prospekts - Antakalnis - Saulēteķes |  |
| 20 | Žirmūni - Žigimanta iela – *Pylimo g.* - Stacija |  |
| 21 | Saulēteķes - *Šilo tiltas* – Žirmūni |  |

Vislielākais transporta vienību izlaidums uz līnijas (25 trolejbusi) tiek nodrošināts 7. maršrutā, vismazākais izlaidums (3 trolejbusi) - 15. un 21. maršrutā.

Vismazākais kursēšanas intervāls darbdienu maksimumstundās ir 2. 4. 7. 16. 17. un 19. maršrutā, trolejbuss pasažierim vidēji jāgaida 3-6 minūtes.

### Bijušie

| Nr. | Maršruts | Piezīmes |
| --- | --- | --- |
| 5 | Žirmūni - Stacija | Slēgts 2013. gada 1. jūlijā. |
| 8 | Pašilaiči - Justinišķes - Konstitūcijas prospekts - *Šiaurės miestelis* | Slēgts 2013. gada 1. jūlijā. |
| 11 | Antakalnis - *Kalvarijų g.* - Karolinišķes - Pašilaiči | Slēgts 2013. gada 1. jūlijā. |
| 13 | Žirmūni - Šeimyniškių g. - Naugarduko iela | Slēgts 2013. gada 1. jūlijā. |
| 14 | Saulēteķes – Šeiminišķu iela – J. Basanaviča iela - Karolinišķes | Slēgts 2020. gada 22. decembrī. |
| 18A | Pašilaiči - Justinišķes - *Žemieji Paneriai* | 2013. gada 1. jūlijā pārnumurēts par jauno 13. maršrutu. |

Trolejbusu modeļi
-----------------

### Ekspluatācijā esošie

Trolejbuss *Škoda 15Tr* pie Stacijas.
Trolejbuss *Amber Vilnis 12 AC* 3. maršrutā.
2019. gada 1. jūlijā ekspluatācijā atradās 279 trolejbusi, no kuriem 191 transporta vienība konstruēta ar augsto grīdu, 88 - ar zemo grīdu.

| Ražotājs | Modelis | Piegāde | Ekspluatācija | Daudzums | Piezīmes |
| --- | --- | --- | --- | --- | --- |
| Škoda | Škoda 14Tr |  1984 - 1997 |  1984 - pašlaik |  165 |  13 trolejbusi izņemti no ekspluatācijas. |
| Škoda | Škoda 14TrM |  1999 |  1999 - pašlaik |  23 |  |
| Škoda | Škoda 15Tr |  1991 |  1991 - pašlaik |  3 |  Kursē tikai darba dienās rīta un vakara sastrēgumstundās 7. maršrutā. |
| Solaris Bus & Coach | Solaris Trollino 15 AC |  2004 - 2006 |  2004 - pašlaik |  45 |  |
| MAZ | Amber Vilnis 12 AC |  2011 |  2011 - pašlaik |  2 |  Kursē tikai 19. un 20. maršrutā. |
| Solaris | Solaris Trollino IV 12 |  2018 - 2019 |  2018 - pašlaik |  41 |  |

Avots: transphoto.ru

### Ekspluatācijā bijušie

| Ražotājs | Modelis |
| --- | --- |
| Škoda |  Škoda 8Тr |
| Škoda |  Škoda 9Tr |
| Jelcz |  Jelcz M121E |

Attēlu galerija
---------------

* Trolejbuss Solaris Trollino 15 Viļņā.Trolejbuss *Solaris Trollino 15* Viļņā.
* Trolejbusi Škoda Viļņā.Trolejbusi *Škoda* Viļņā.
* Viļņā vairs nebrauc Škoda 9Tr tipa trolejbusi. 2003. gads.Viļņā vairs nebrauc *Škoda 9Tr* tipa trolejbusi. 2003. gads.
* Viens no trolejbusu galapunktiem (skats no augšas).Viens no trolejbusu galapunktiem (skats no augšas).

Skatīt arī
----------

* Autobusu satiksme Viļņā
* Sabiedriskais transports Viļņā

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***trolejbusi Viļņā*** |

* Viļņas sabiedriskā transporta pakalpojumu sniedzēja *Vilniaus viešasis transportas* oficiālā mājaslapa
* Viļņas trolejbusu maršrutu kustības saraksti ar informāciju par trolejbusu atrašanās vietu pēc GPS datiem
* transphoto.ru - Informācija un attēli par Viļņas sabiedrisko transportu

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Trolejbusu satiksme Baltijas valstīs Valsts karogs: Igaunija Valsts karogs: Latvija Valsts karogs: Lietuva |
| --- |
|  |
| Igaunija | 
* Tallina

 |
|  |
| Latvija | 
* Rīga

 |
|  |
| Lietuva | 
* Kauņa
* Viļņa

 |

 |